A Chinese Ghost Story

A Chinese Ghost Story (originaltittel: Sien lui yau wan) er en kinesisk romantisk fantasykomedie fra 1987 regissert av Ching Siu-tung. Filmen handler om en ung pengelens pengeinnkrever som er på oppdrag i rurale strøk. Han overraskes av et uvær og søker ly i et forlatt tempel som er skydd av lokalbefolkningen. Der møter han en ung mystisk kvinne som han forelsker seg i. Det viser seg senere at hun er et gjenferd som lider under kontroll av en ond tredemon som bruker henne til å lokke unge menn inn i døden. Ved hjelp av en taoistisk prest forsøker han å frigjøre hennes sjel. Filmen er løst basert på flere noveller av Pu Songling som ble utgitt i novellesamlingen Liaozhai zhiyi på midten av 1700-tallet. Den har også hentet inspirasjon fra den kinesiske filmen The Enchanting Shadow fra 1960. Hovedrollene spilles av Leslie Cheung, Joey Wong og Wu Ma.

A Chinese Ghost Story ble den femtende mest innbringende filmen i Hongkong i 1987. Den nøt også en viss popularitet i andre østasiatiske land og ble rask regnet som en kultfilm.

Den har (per 2023) oppnådd karakteren 7,4 (av 10) på IMDb (basert på over ) og fått  på Rotten Tomatoes. I 2005 ble den kåret på plass nummer 50 over de 100 beste kinesiske filmene de siste 100 år. Kåringen ble presentert ved den 24de Hong Kong Film Awards i 2005.

Den har fått to oppfølgere; A Chinese Ghost Story II (1990) og A Chinese Ghost Story III (1991). I 2011 kom en nyinnspilling.

Den ble satt opp på norsk kino i 1992 under tittelen En spøkelseshistorie.

Rollebesetning 

 Leslie Cheung – Ning Choi-san
 Joey Wong – Nip Siu-sin
 Wu Ma – Yin Chik-ha, presten
 Lau Siu-ming – Tredemonen
 Lam Wai – sverdmannen Hsia-hou
 Xue Zhilun – Siu-ching
 Wong Jing – magistraten
 David Wu – sekretær Chiu

Referanser

Eksterne lenker 
 
 

Filmer fra 1987
Hongkongkinesiske fantasyfilmer
Hongkongkinesiske romantiske filmer
Skrekkfilmkomedier
Hongkongkinesiske actionfilmer
Filmer om overnaturlige fenomener
Filmer lagt til rurale strøk
Filmer lagt til Hongkong